STP เด้ง 5% โบรกชูเป้า 24.25 บ. ชี้กำไรปีนี้ 134 ลบ. อานิสงส์ขยายโรงงานเพิ่ม
STP เด้ง 5% โบรกชูเป้า 24.25 บ. ชี้กำไรปีนี้ 134 ลบ. โต 8% อานิสงส์ขยายโรงงานเพิ่ม-ส่งออกอาหารสัตว์เด่น
STP เด้ง 5% โบรกชูเป้า 24.25 บ. ชี้กำไรปีนี้ 134 ลบ. โต 8% อานิสงส์ขยายโรงงานเพิ่ม-ส่งออกอาหารสัตว์เด่น
17 มิ.ย. 2565

ผู้สื่อข่าวรายงานว่าวันนี้ (17 มิ.ย.2565) ราคาหุ้น บริษัท สหไทยการพิมพ์และบรรจุภัณฑ์ จำกัด (มหาชน) หรือ STP ณ เวลา 15:00 น. อยู่ที่ระดับ 17.60 บาท เพิ่มขึ้น 0.80 บาท หรือ 4.76% โดยทำจุดสูงสุดที่ 18.10 บาท และทำจุดต่ำสุดที่ 17 บาท ด้วยมูลค่าการซื้อขาย 330.69 ล้านบาท

บริษัทหลักทรัพย์ โกลเบล็ก จำกัด ระบุในบทวิเคราะห์ (17 มิ.ย.2565) ว่า การแพร่ระบาดของไวรัส COVID-19 ส่งผลให้ผู้บริโภคเริ่มเปลี่ยนพฤติกรรมมาซื้อผ่านช่องทางออนไลน์เพิ่มขึ้นทำให้มีความต้องการผลิตภัณฑ์บรรจุภัณฑ์เพิ่มขึ้นตามไปด้วย สอดคล้องกับ Businesswire (2001) ที่คาดว่ามูลค่าตลาดบรรจุภัณฑ์โลกจะขยายตัว 8% ต่อปีในช่วงปี 2562 – 2570
นอกจากนี้ประเทศไทยเป็นผู้ส่งออกบรรจุภัณฑ์รายใหญ่ที่สุดในอาเซียน มีมูลค่าส่งออกในไตรมาสแรกของปี 2564 รวม 845 ล้านดอลลาร์สหรัฐ เพิ่มขึ้น 11% ซึ่งมีจุดแข็งในเรื่องความได้เปรียบเชิงเทคโนโลยีและคุณภาพของบรรจุภัณฑ์เมื่อเทียบกับคู่แข่งหลักอย่างเวียดนาม มาเลเซีย และอินโดนีเซีย ซึ่งเป็นโอกาสขยายตลาดของผู้ผลิตบรรจุภัณฑ์ไทยในอนาคต
อย่างไรก็ดีคาดรายได้ปี 2565 อยู่ที่ 617 ล้านบาท เติบโต 10% จากงวดเดียวกันของปีก่อน โดยได้แรงหนุนจาก (1) การขยายตัวของการส่งออกอาหารสัตว์จะเติบโตราว 20% ในปี 2565 (ที่มา : ศูนย์วิจัยกสิกรไทย) (2) การขยายตัวของมูลค่าบรรจุภัณฑ์ในตลาดโลกขยายตัว 8% และ (3) การขยายกำลังการผลิตเพิ่มอีก 50% สู่ 74.60 ล้านแผ่นพิมพ์ต่อปี เพื่อลดการจ้างผลิตจากภายนอก (คาดแล้วเสร็จช่วงปลายปี 2565) ขณะที่คาดอตัรากำไรขั้นต้นจะปรับตัวลงเล็กน้อยจาก 38% สู่ระดับ 37.30% เนื่องจากมีการจ้างผลิตจากโรงงานภายนอก อีกทั้งการขยายกำลังการผลิตคาดว่าจะแล้วเสร็จในช่วงปลายปี 2565 ซึ่งเป็นปัจจจัยกดดันต่ออัตรากำไรขึ้นต้น
ส่วนค่าใช้จ่ายในการขายและบริหารเทียบกับรายได้จะปรับตัวลงจาก 12.70% เหลือ 11.90% เนื่องจากค่าใช้จ่ายส่วนใหญ่เป็นค่าใช้จ่ายคงที่ ทั้งนี้ทางฝ่ายวิจัยคาดการณ์กำไรปี 2565 อยู่ที่ 134 ล้านบาท เติบโต 8% จากงวดเดียวกันของปีก่อน และคาดการณ์รายได้ปี 2566 จะอยู่ที่ราว 710 ล้านบาท เติบโต 15% ส่วนกำไร จะอยู่ที่ราว 166 ล้านบาท เติบโต 24% เนื่องจากเริ่มรับรู้กำลังการผลิตใหม่เต็มปีในปี 2566 และลดการจ้างผลิตจากโรงงานภายนอก แนะนำราคาเป้าหมาย 24.25 บาท